แนวโน้มหุ้นแกว่งตัว
นักวิเคราะห์ฯ คาดตลาดหุ้นไทยเช้านี้น่าจะแกว่งตัวลงต่อจากวานนี้ (29 ส.ค.) รอลุ้นผลประชุมเฟด
30 ส.ค. 2555

นักวิเคราะห์ฯ คาดตลาดหุ้นไทยเช้านี้น่าจะแกว่งตัวลงต่อจากวานนี้ (29 ส.ค.) รอลุ้นผลประชุมเฟด
นางภรณี ทองเย็น ผู้ช่วยกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้านี้น่าจะแกว่งตัวลงต่อเนื่องจากเมื่อวาน เนื่องจากตลาดยังคงรอปัจจัยบวกใหม่ๆ ช่วงนี้ยังเป็นเพียงการรอการแถลงของนายเบน เบอร์นันเก้ ประธานธนาคารกลางสหรัฐ(เฟด)เกี่ยวกับมุมมองด้านเศรษฐกิจในการประชุมเฟดที่เมืองแจ็คสันโฮล ของสหรัฐในช่วงปลายสัปดาห์นี้ว่าจะมีนโยบายใดออกมาเพิ่มเติมหรือไม่
"ต่างชาติซื้อเรามาเยอะแล้ว ช่วงนี้ก็ขาย เพราะถ้ามองจากแนวโน้ม Fund flow แล้วก็เป็นการไหลออกไปก่อน" นางภรณี กล่าว  พร้อมให้แนวรับที่ 1,210 จุด แนวต้าน 1,230 จุด